text: Lodder og stafet bidrog til Knæk Cancer
  25 oktober 2015 kl. 06.40
  Lørdag aften kulminerede ugers indsamling, da TV2 og Kræftens Bekæmpelse afholdt Knæk Cancer-showet. TV SYDs seere bidrog med tusinder af kroner.  
  145.486.640 kroner.
  Så mange penge samlede hele Danmark sammen til det store Knæk Cancer-show lørdag aften. Og TV SYDs seere bidrog til indsamlingen.
  Igennem de sidste uger har det været muligt at købe lodder på TV SYD til fordel for Knæk Cancer – ved at betale 50 kroner deltog man i lodtrækningen om lækre strikkegevinster doneret af danske garnbutikker og strikkedesignere. Lodderne, som TV SYDs seere har købt, indbragte hele 9600 kroner til indsamlingen, og vinderne blev fundet på direkte tv, da Naboer sendte live fra Kreative Dage-messen i Fredericia.
  Derudover har TV SYD haft en af de i alt 10 Knæk Cancer-blomster, der fungerede som stafetter. TV SYDs blomst rejste hele 1266 km, og blomsten indsamlede 5775 kroner. Stafetten fungerede ved, at man tog et billede sammen med stafetten og sendte det ind til TV2 – hver gang donerede HTH 15 kroner til Knæk Cancer. TV SYDs seere og stafetten genrerede på en uge hele 385 billeder. Du kan via linket se alle billederne fra stafetten.  
  TV SYDs seere samlede dermed over 15.000 kroner ind, og der skal lyde et stort tak til alle, der bidrog til Knæk Cancer-indsamlingen.
  Der skal også lyde en tak til alle sponsorerne:
  By Nyboe, Kolding, Tøndering Strik, Aarhus, Cashmere Compagny, Kolding, Garniture, Middelfart, Forlaget Jacobsen Publications, Kolding, Christel Seyfarth, Art Knit, Fanø, Rustik by Marianne, Ribe, Nordiske Masker, Aarhus, Paradisets Bamser, Slangerup, Vithard Price of Knitting, Aarhus, Keramik og Strik, Kollund, Martha, Kolding.
  
  